ગઇકાલે સાંજે નાના મવા ચોકડી નજીક આવેલા ખુલ્લા ગ્રાઉન્ડ પર હાર્દિક પટેલનું મહાક્રાંતિ સંમેલન મળ્યું હતું. જેમાં તેણે પોતાની ધુંઆધાર શૈલીમાં સરકાર વિરૂધ્ધ મુદ્દાસરની વાતો કરી મતબેંક ધ્રુવીકરણનું કાર્ય કર્યુ હતું. આ સભામાં આઇબીના રિપોર્ટ મુજબ સાડાતેરથી ચોૈદ હજાર લોકો ઉમટી પડ્યા હતાં. હાર્દિકે પોતાના મહાક્રાંતિ સંમેલનના સ્ટેજ પરથી લગભગ તમામ સમાજનું સન્માન કરી અભિવાદન ઝીલ્યું હતું. પાટીદારોને લેઉવા કડવાનો ભેદ ભુલી ભાજપ સામે ઉતરી પડવાનો લલકાર આ યુવા નેતાએ કર્યો હતો. સભાની સ્થળ સ્થિતિ દર્શાવતી તસ્વીરમાં ઉમટી પડેલા હજ્જારો માણસો અને સ્ટેજ પર યુવા નેતાના સમર્થકો નજરે પડે છે. ઇન્સેટ તસ્વીરમાં હાર્દિકનો જૂસ્સો તરી આવે છે. (ફોટોઃ સંદિપ બગથરીયા)